Nafarroako Parlamentuko Mahaiak, 2018ko ekainaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Xabierko Gazteluaren inguruaren mantentze-lanei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko ekainaren 25ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

– Xabierko Gazteluaren inguruaren mantentze-lanak Foru Gobernuaren ardura dira. Nafarroako Gobernuak mantentze hori “guztiz zuzena eta egokia” dela uste al du, lehenagoko ekimen parlamentario batean definitu zuen moduan?

– Inolako kexarik jaso al du bisitarien edo Xabierko Udalaren aldetik?

Corellan, 2018ko ekainaren 21ean

Foru parlamentaria: Alberto Catalán Higueras